VFX આર્ટિસ્ટ અને કમ્પોઝિટર મયૂર સિદ્ધપુરા કહે છે, ‘VFX એટલે જે વસ્તુ કે પરિસ્થિતિ વાસ્તવમાં અશક્ય છે તેની અનુભૂતિ કરાવવાની કળા. અસ્તિત્વ ન હોય તેનો આભાસ કરાવવા VFX ટેક્નોલોજીનો ઉપયોગ કરવામાં આવે છે. ‘બાહુબલિ’ની વાત કરીએ તો ફિલ્મમાં દર્શાવાયેલો ઊંચો જલપર્વત અને મહાકાય ધોધ હકીકતમાં શક્ય જ નથી અને જો આવો ધોધ હોય તો ત્યાં જઈ શૂટિંગ કરવું પણ અત્યંત મુશ્કેલીભર્યું હોય છે. તેથી આવા સીન્સ માટે VFXની મદદ લેવામાં આવે છે. જુદાં-જુદાં સ્પેશિયલ ઇફેક્ટ સોફ્ટવેરના આધારે ફિનિશિંગ આપી ફિલ્મ તૈયાર કરવામાં આવે છે.